બનાસકાંઠા જિલ્લામાં આરટીઓ અને ટ્રાફિક વિભાગ દ્વારા અવાર નવાર ટ્રાફિક સપ્તાહની ઉજવણી કરી વાહન ચાલકો તેમજ પ્રજાજનોને નિયમોના પાઠ ભણાવવામાં આવે છે. જોકે, થોડાક સમય બાદ શેઠની શિખામણ ઝાંપા સુધી તેમ બધું જૈસે થે થઈ જતું હોય છે. કઈક આવી જ સ્થિતિ ભાભર શહેરમાં જોવા મળી રહી છે. જ્યાં ટ્રાફિકના નિયમો નેવે મૂકી વાહન ચાલકો નાણાંની લ્હાયમાં નાના ભૂલકાં એવા છાત્રોને પણ મોતની મુસાફરી કરાવી રહ્યા છે. ત્યારે જો ગમખ્વાર અકસ્માત સર્જાય અને લાશોના ઢગલા થાય તો તેની જવાબદારી કોની એ પ્રશ્ન પ્રજાજનોમાં ચર્ચાઈ રહ્યો છે.